# **Kommunen som "den gode innkjøper"**

**HVA:**

Den gode innkjøpskommunen har godt planlagte innkjøp og gir informasjon til markedet i god tid. Den har dialog med markedet om konkurranseform, gjennomføringsmodell og når innkjøpet skal gjennomføres. Den forstår at forutsigbarhet skaper kapasitet i markedet, og forsikrer seg om at det blir god konkurranse mellom seriøse leverandører før invitasjon sendes ut.
**HVORFOR:**

* Forutsigbarhet skaper kapasitet i markedet og en god konkurranse. En leverandør;
	+ Vurderer kunden – god erfaring med gjennomføring av konkurranse og prosjekt?
	+ Vurderer sjansen for å vinne – tilbudsutarbeidelse gjøres for egen regning
	+ Ønsker at konkurransegjennomføringen er forutsigbar - konkurranseform, kvalifikasjonskriterier, tildelingskriterier og evaluering
	+ Ønsker at kontrakten er forutsigbar med kalkulerbar risiko – Norsk Standard uten avvik
	+ Ønsker å komme tidlig inn for å gi oppdragsgiver innspill som kan bidra til gode løsninger og reduserte kostnader

**HVORDAN:**

* Det arrangeres markedskonferanser hvor kommende større prosjekter presenteres. Dette skaper interesse og leverandørene får planlagt kapasitet til være med i konkurransen
* Kommunen arrangerer markedskonferanse i forkant av hvert enkelt større prosjekt for å få innspill fra bransjen tidlig i planleggingsfasen på hvilken konkurranseform og hvilken gjennomføringsmodell som er mest hensiktsmessig
* Kvalifikasjonskrav, tildelingskriterier og evalueringsmetode er forutsigbare og presentert for leverandørene på forhånd
* Det benyttes verktøy som Startbank for å sikre leverandørenes kvalifikasjoner
* Det stilles krav til miljø, enten gjennom kvalifikasjonskrav, kravspesifikasjon eller tildelingskriterier i dialog med bransjen
* Kommunen benytter standard, fremforhandlede kontraktsvilkår slik at forutsigbarhet skapes og leverandørene ønsker å innlevere tilbud
* Kommunens aktive rolle for å ivareta et godt arbeidsmarked, seriøse leverandører og tilfang av lærlingeplasser ivaretas ved å benytte vedtatte anbefalte seriøsitetskrav (KS,Difi, BNL, Fellesforbundet)
* Kommunen gir en grundig begrunnelse for valg av leverandør for å unngå klager og for å sette markedet i stand til å forbedre seg
* Det gjennomføres kontroll i gjennomføringsfasen for å sikre seriøsitet
* Kommunen benytter mekanismer for tvisteløsning underveis i gjennomføringsfasen